Το βασικό αίτιο, που μπορεί να προκαλέσει ρήξη στον Αχίλλειο τένοντα είναι ένας τραυματισμός. Ο Αχίλλειος τένοντας βοηθά στην ανύψωση του ποδιού από το έδαφος κατά τη βάδιση και στη στάση στις μύτες κατά την ορθοστασία. Πρακτικά, παίζει πολύ σημαντικό ρόλο κάθε φορά που περπατάει κανείς και κινεί το πόδι του.
Η περιοχή αυτή είναι πιο επιρρεπής σε ρήξη εξαιτίας της πτωχής αιμάτωσής της. Η ανεπαρκής αιμάτωση επηρεάζει, επίσης, την ικανότητα επούλωσης.
Οι ρήξεις προκαλούνται από αιφνίδια αύξηση στην τάση που ασκείται στον Αχίλλειο τένοντα, όπως για παράδειγμα στις παρακάτω περιπτώσεις:
Πτώση από ύψος
Πτώση σε λακκούβα κατά τη βάδιση
Απότομη αύξηση της έντασης της δραστηριότητας, ιδιαίτερα σε αθλήματα ή δραστηριότητες που περιλαμβάνουν άλματα